QH ร่วง3% ต่ำสุดในรอบ 14 เดือน ฟากโบรกฯเชียร์ซื้อชูหุ้นปันผลเด่น-เป้าสูง 4 บาท          
QH ร่วง3% ต่ำสุดในรอบ 14 เดือน ฟากโบรกฯเชียร์ซื้อชูหุ้นปันผลเด่น-เป้าสูง 4 บาท โดย ณ เวลา 15.47 น. อยู่ที่ระดับ 2.80 บาท ลบ 0.10 บาท หรือ 3.45% ด้วยมูลค่าซื้อขาย 184.25 ล้านบาท 
14 ธ.ค. 2561

ผู้สื่อข่าวรายงานว่า บริษัท ควอลิตี้เฮ้าส์ จำกัด (มหาชน) หรือ QH ณ เวลา 15.47 น. อยู่ที่ระดับ 2.80 บาท ลบ 0.10 บาท หรือ 3.45% ด้วยมูลค่าซื้อขาย 184.25 ล้านบาท ราคาหุ้นปรับตัวลงแรงในรอบ 14 เดือน โดยนับตั้งแต่หุ้นลงไปทดสอบระดับ 2.80 บาท เมื่อวันที่ 10 ต.ค. 2560
บล.เคทีบี (ประเทศไทย)  ระบุว่า กลุ่มอสังหาริมทรัพย์มีมุมมองเป็นบวกในระยะสั้น แต่ระยะกลางถึงยาวยังมองเป็นลบ โดยประเมินผลการดำเนินงาน 4Q18-1Q19 จะมีทิศทางโดดเด่น จากการเร่งโอนก่อนเริ่มมาตรการมาตรการคุมสินเชื่อที่อยู่อาศัย(LTV)ของ ธปท.ที่เริ่มมีผลบังคับใช้วันที่ 1 เม.ย.2019 และจะชะลอตัวในช่วง 2Q19-3Q19
ส่วนนักลงทุนจีนที่มีสัญญาณชะลอการลงทุนจะมีผลกระทบต่อผู้ประกอบการที่เน้นธุรกิจคอนโดเป็นหลัก สำหรับกลุ่ม property เรายังให้น้ำหนักการลงทุนเป็น Neutral โดยหุ้น Top Pick ได้แก่ QH (ราคาเป้าหมาย 4 บาท) โดยคาดว่าจะได้รับผลกระทบจากมาตรการ LTV จำกัด และมีลูกค้าชาวจีนน้อย เพราะส่วนใหญ่เน้นโครงการแนวราบเป็นหลัก ในแง่ของกำไรสุทธิมีการกระจายความเสี่ยงสูงเพราะสัดส่วนกำไร 50% มาจากส่วนแบ่งกำไรเงินลงทุน ขณะที่อัตราผลตอบแทนจากเงินปันผลสูงถึง 7%
บล.ทิสโก้ ประเด็นหุ้นน่าสนใจหุ้นปันผล – ANAN, HANA, KKP, LH, MAJOR, NYT, PSH, QH, ROJNA, TKS, TPIPP, TVO